Col tèrmano agrumi a se intende łe piante cultivae apartegnenti al zènaro de ła sotofameja de łe Aurantioideae e i so fruti. Ła sotofameja ła ciapa drento spece definie e stàbiłi ma anca on mùcio de varietà e mutasion nadurałi, inte ła infioresensa cofà inte i fruti, par sta motivasion se ghe połe catar inte el mondo vàrie sorte de agrumi. Par de pì, ze stai sviłupai tanti ìbridi, racuanti dei cuałi co caratarìsteghe che no łe ze durévołe e par sta motivasion łe połe èsar catae sol marcà solché par tenpi relativamente curti. Ła orìzane de tuti i ła ze l'India e l'Estremo Oriente. Uncó i agrumi i crese spontaneamente anca in Indonèzia, Malayzia, Nova Guinea e inte łe Fiłipine. Le vàrie spece łe ze rivae inte ła Eoropa in tenpi difarenti. Pararia che ła prima a èsar rivada ła sìpia ła limonara, ben conosesta ai antighi Romani cofà . Ghe ze documentasion che costori za i conosese inte el I secolo anca el limon e ła naransa amara, ma łe ze stae cultivae inte el Mar Mediteràneo solché inte el X secolo dai Saraceni. La cultivasion del naransaro dolse ła ze stada introduzesta dai Portoghezi inte el XVI secolo, e ła riva al XIX secolo par ver anca el mandarinaro. I agrumi uncó i ze largamente cultivai in tuti i continenti inte łe zone tenprerae e subtropegałi. Pollination of Citrus by Honey Bees is an organization of citrus Brazilian producers and processors.